એ વાત સાચી છે કે આપણને માયા તરવી મુશ્કેલ છે. પરંતુ આ વિચારમાં આપણે કૃપાળુ ભગવાનને ભૂલી જઈએ છીએ, એક તરફથી આપણે ભગવાનને ભૂલી જઈએ છીએ त्वमेव माता च पिता त्वमेव અને બીજી બાજુથી આપણે ચિંતાઓ કર્યા કરીએ છીએ ! જેને સાથે માતા પિતા છે એવા બાળકને ચિંતા કે ભય હોય જ નહિ. આ તો લૌકિક પિતાની વાત થઈ, તો પછી સર્વજ્ઞ અને સર્વસમર્થ એવા ભગવાન બધાનું હિત જ કરે છે એમાં સંશયને સ્થાન જ ક્યાં હોય ? બધાનું એટલે પાપીઓનું પણ; અશક્ત અને દુષ્ટ બાળકોની ચિંતા મા બાપને વધારે હોય છે.